recursal/SuperWikiNEXT-32B huggingface dataset:
**อเล็กซ์ เอสคาสเนอร์** (Alex Escaner) นักมวยสากลชาวฟิลิปปินส์ เกิดเมื่อ 28 มีนาคม พ.ศ. 2517 ที่ Sultan Kudarat สถิติการชก 48 ครั้ง ชนะ 26 (น็อค 13) เสมอ 6 แพ้ 16

ประวัติ
-------

เอสคาสเนอร์ขึ้นชกมวยสากลครั้งแรกเมื่อ 11 มิถุนายน พ.ศ. 2542 ชนะน็อค โรแลนด์ มีลา ยก 2 ที่ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ PABA รุ่นแบนตัมเวทในไทยเมื่อ 27 กรกฎาคม พ.ศ. 2544 แพ้คะแนน เสาหิน ศรีไทยคอนโด จากนั้น มาชกนอกรอบแพ้คะแนน ยอดดำรงค์ ศิษย์ยอดธง แล้วมาชิงแชมป์ PABA รุ่นแบนตัมเวทอีกครั้งเมื่อ 12 ธันวาคม พ.ศ. 2544 แพ้น็อค พูนสวัสดิ์ กระทิงแดงยิม ยก 3 จากนั้น เอสคาสเนอร์ขึ้นชกกับมานูเอล ซายาสที่ฟิลิปปินส์เมื่อ 20 เมษายน พ.ศ. 2545 ซึ่งเอสคาสเนอร์ชนะน็อคซายาสที่ไม่ได้ขึ้นชกมาสองปีไปในยกที่ 9 หลังการชก ซายาสเกิดอาการบาดเจ็บจนต้องส่งโรงพยาบาลและเสียชีวิตในอีก 5 วันต่อมา

ในช่วง พ.ศ. 2545 – 2546 เอสคาสเนอร์มาชกเสมอกับศรพิชัย พิษณุราชันย์ และแพ้คะแนน เวทย์ ศักดิ์เมืองแกลง แล้วได้ชิงแชมป์ PABA รุ่นซูเปอร์แบนตัมเวทเมื่อ 5 มิถุนายน พ.ศ. 2546 แพ้คะแนน สมศักดิ์ ศิษย์ชัชวาล ต่อมา เอสคาสเนอร์ได้ครองแชมป์ฟิลิปปินส์รุ่นซูเปอร์แบนตัมเวทเมื่อ 17 กันยายน พ.ศ. 2547 ชนะคะแนน เรย์นาลด์ ตรีโบ จากนั้นมาชิงแชมป์ WBO เอเชียแปซิฟิครุ่นเฟเธอร์เวทเมื่อ 19 พฤศจิกายน พ.ศ. 2547 แพ้น็อค เทอดศักดิ์ ก่อเกียรติยิม ยก 4 เอสคาสเนอร์ป้องกันแชมป์ฟิลิปปินส์ไว้ได้ 4 ครั้ง มาเสียแชมป์เมื่อ 18 สิงหาคม พ.ศ. 2550 แพ้คะแนน แจ๊ค วีราโน จากนั้น มาชิงแชมป์ PABA รุ่นซูเปอร์แบนตัมเวทเมื่อ 23 ตุลาคม พ.ศ. 2550 แพ้คะแนน โกศล ส.วรพิน เอสคาสเนอร์ขึ้นชกมวยครั้งสุดท้ายเมื่อ 4 กันยายน พ.ศ. 2552 แพ้น็อค จูนเรียล ราโมนัล ยก 8 จากนั้นก็แขวนนวมไป

เกียรติประวัติ
--------------

* แชมป์ฟิลิปปินส์รุ่นซูเปอร์แบนตัมเวท (2547 - 2550)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นแบนตัมเวทเมื่อ 27 กรกฎาคม 2544 แพ้คะแนน เสาหิน ศรีไทยคอนโด ที่ กทม.
	+ ชิงแชมป์ PABA รุ่นแบนตัมเวทเมื่อ 12 ธันวาคม 2544 แพ้น็อค พูนสวัสดิ์ กระทิงแดงยิม ยก 3 ที่ เชียงใหม่
	+ ชิงแชมป์ PABA รุ่นซูเปอร์แบนตัมเวทเมื่อ 5 มิถุนายน 2546 แพ้คะแนน สมศักดิ์ สิงห์ชัชวาลย์ ที่ อุตรดิตถ์
	+ ชิงแชมป์ WBO เอเชียแปซิฟิครุ่นเฟเธอร์เวทเมื่อ 19 พฤศจิกายน 2547 แพ้น็อค เทอดศักดิ์ จันทร์แดง ยก 4 ที่ ฉะเชิงเทรา
	+ ชิงแชมป์ PABA รุ่นซูเปอร์แบนตัมเวทเมื่อ 23 ตุลาคม 2550 แพ้คะแนน โกศล ส.วรพิน ที่ ปทุมธานี

อ้างอิง
-------

* สถิติการชก boxrec.com (อังกฤษ)
**มูลนิธิยูไนเต็ดวันฮาร์ต** (อังกฤษ: United OneHeart Foundation) เป็นองค์การวิจัยและพัฒนาที่ไม่แสวงหาผลกำไร ภารกิจองค์การดังกล่าวคือการเป็นไม่แสวงหาผลกำไรที่ช่วยเหลือผู้คน ในการปรับปรุงคุณภาพชีวิตด้วยการส่งเสริมการปรับปรุงด้านการแพทย์ โดยมีเป้าหมายเพื่อลดผลกระทบของโรคระบบหัวใจหลอดเลือด โดยมุ่งเน้นที่ประเทศอินเดียและเอเชียใต้

องค์การนี้มุ่งเน้นไปที่กิจกรรมที่เกี่ยวข้องกับสุขภาพในรัฐกรณาฏกะของประเทศอินเดียในขณะที่สนับสนุนให้ลดผลกระทบของโรคหัวใจทั่วประเทศ โดยเฉพาะอย่างยิ่งในหมู่เด็กและเยาวชน โดยมีศูนย์ในบังคาลอร์และมังคาลอร์

ในระดับกิจกรรม งานพื้นฐานมีความโดดเด่นในแนวทางสากล โดยมุ่งเน้นที่งานด้านสาธารณสุขและการศึกษาทางการแพทย์ทั้งหมดในช่วงทศวรรษที่ผ่านมา ซึ่งมุ่งเป้าไปที่การจัดการโรคหัวใจและหลอดเลือดเป็นหลัก โดยมุ่งเน้นที่ประเทศกำลังพัฒนา เช่น ประเทศอินเดีย และการดูแลทางการแพทย์สำหรับเยาวชนเป็นหลัก

ประวัติ
-------

มูลนิธิยูไนเต็ดวันฮาร์ตได้รับการแลเห็นในบังคาลอร์ ประเทศอินเดียใน ค.ศ. 1994 โดยราหุล เศฏฏี ซึ่งเป็นนักศึกษาแพทย์ของมหาวิทยาลัย

สุขศึกษา
--------

มูลนิธินี้มีจุดมุ่งหมายเพื่อให้ความรู้แก่ผู้คนทั่วโลก และพยายามที่จะมีส่วนร่วมในความพยายามระดับโลกด้านสุขภาพ รวมถึงการพัฒนาในประเทศกำลังพัฒนา พวกเขาสนับสนุนการลดผลกระทบของโรคหัวใจผ่านความก้าวหน้าของการวิจัยและการประยุกต์ใช้ ตลอดจนการส่งเสริมการมีชีวิตที่มีสุขภาพดีและสมดุล พวกเขาเป็นพันธมิตรกับองค์การอื่น ๆ เช่น สมาพันธ์หัวใจโลกที่เจนีวา ประเทศสวิตเซอร์แลนด์ เป็นประจำ โดยเข้าร่วมกิจกรรมวันหัวใจโลกทุกปี

ทางมูลนิธิดำเนินกิจกรรมคัดกรองโรคหัวใจเป็นประจำในรัฐกรณาฏกะ ประเทศอินเดีย เพื่อเพิ่มการรับรู้ถึงโรคหัวใจและผลกระทบที่อาจเกิดขึ้น รวมถึงเพื่อตรวจหาโรคหัวใจในระยะเริ่มแรก ทั้งยังเผยแพร่บทความเกี่ยวกับสุขภาพสำหรับประโยชน์ของชุมชนเพื่อเพิ่มความตระหนักเกี่ยวกับโรคหัวใจ

ทั้งนี้ เพื่อให้นักเรียนและครูจากชุมชนที่มีรายได้น้อยสามารถเข้าถึงทรัพยากรการเรียนรู้และเทคโนโลยีคุณภาพสูงได้ จึงทำการวิจัยเพื่อทำให้สิ่งนี้เป็นจริง และเพื่อจุดประสงค์นี้ ทางองค์การได้ให้เงินช่วยเหลือกว่าครึ่งล้านรูปีอินเดียเพื่อความพยายามในการวิจัยและพัฒนา

เทคโนโลยีทางการแพทย์
--------------------

มูลนิธิยูไนเต็ดวันฮาร์ตยังส่งเสริมการพัฒนาที่ยั่งยืนด้วยการผลิตนวัตกรรมที่ปรับปรุงแนวทางปฏิบัติด้านสุขภาพและสุขศึกษาในการจัดการโรคหัวใจและหลอดเลือด โดยดำเนินการวิจัยและพัฒนาเทคโนโลยีทางการแพทย์ต้นทุนต่ำใหม่ ซึ่งมุ่งหวังที่จะเป็นประโยชน์ต่อชุมชนในประเทศกำลังพัฒนา

ในเดือนตุลาคม ค.ศ. 2006 มูลนิธินี้ได้เข้าร่วมเป็นพันธมิตรกับไอบีเอ็ม คอร์ปอเรชัน โดยตกลงที่จะสนับสนุนให้สมาชิกในชุมชนบริจาคเวลาพีซีที่ไม่ได้ใช้งานเพื่อช่วยเหลือการวิจัยด้านมนุษยธรรม และมุ่งเน้นไปที่ประเด็นทางการแพทย์ด้วยการเข้าร่วมโครงการเวิลด์คอมมูนิตีกริด

ดูเพิ่ม
-------

* มูลนิธิบิลและเมลินดาเกตส์ แห่งซีแอตเทิล รัฐวอชิงตัน

อ้างอิง
-------

1. ↑  World Health Stat Q. 1993;46(2):101-7 Cardiovascular diseases in India. Reddy KS
2. ↑  "Myth: Heart disease is an old person's disease". คลังข้อมูลเก่าเก็บจากแหล่งเดิมเมื่อ 2007-07-06. สืบค้นเมื่อ 2021-09-03.
3. ↑  "CARDIAC HEALTH SCREENING News Paper Report". คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2021-09-03.

แหล่งข้อมูลอื่น
---------------

* เว็บไซต์ทางการ
อเล็กซานเดอร์ แมคมิลลาน เอิร์ลที่ 2 แห่งสต็อกตัน (อังกฤษ: Alexander Macmillan, 2nd Earl of Stockton) เกิดเมื่อวันที่ 10 ตุลาคม 2486 เป็นบุตรชายของ มอริส แมคมิลลาน และ แคทรีน แมคมิลลาน ไวเคาน์เตสแมคมิลลานแห่งโอเวนเดน เป็นหลานชายของ ฮาโรลด์ แมคมิลลาน อดีตนายกรัฐมนตรีของสหราชอาณาจักร ด้านการศึกษา เขาเรียนจบจากวิทยาลัยอีตัน และ มหาวิทยาลัยปารีส ทั้งยังเป็นสมาชิกคนหนึ่งของรัฐสภายุโรป

สมรส
----

อเล็กซานเดอร์ แมคมิลลาน เอิร์ลที่ 2 แห่งสต็อกตัน สมรสครั้งแรกับ เฮเลน เบียกิตต์ แฮมิลตัน ในปี 2513 และหย่าเมื่อวันที่ 2534 มีบุตร 3 คนคือ

1. ดาเนียล แมคมิลาน ไวเคานต์แมคมิลลานแห่งโอเวนเดน
2. เลดีรีเบคกา แมคมิลลาน
3. เลดีลุยซา แมคมิลลาน

ต่อมาเขาสมรสกับ มิลันดา ควันลี ภรรยาตนที่ 3 ของ ปีเตอร์ เซลเลอร์ส เมื่อปี 2538 และหย่าเมื่อวันที่ 2554 ไม่มีบุตร แต่ถึงแม้จะหย่าแล้ว ก็ยังดำรงสถานะ **เคาน์เตสแห่งสต็อกตัน** จนกว่า อเล็กซานเดอร์ แมคมิลลาน เอิร์ลที่ 2 แห่งสต็อกตัน หรือ เธอ จะสมรสใหม่

แหล่งที่มา
----------

* *The Times Online* report on the 2nd Earl of Stockton
* Profile of Alexander Macmillan, Viscount Macmillan, 2nd Earl of Stockton
**มูลนิธิคุณพุ่ม** ในทูลกระหม่อมหญิงอุบลรัตนราชกัญญา สิริวัฒนาพรรณวดี ด้วยพระอัจฉริยภาพจากการทรงงานพัฒนาสังคมเพื่อคุณภาพชีวิตที่ดีขึ้น ของพสกนิกรชาวไทยตามรอยเบื้อง พระยุคลบาท ควบคู่ไปกับพระปรีชาสามารถ และความเข้าใจในฐานะพระมารดาที่ดูแลเอาใจใส่ และพัฒนาการเรียนรู้ของ พระโอรสของอย่างใกล้ชิด ทูลกระหม่อมหญิงอุบลรัตนราชกัญญา สิริวัฒนาพรรณวดี ผู้พระราชทานกำเนิดมูลนิธิคุณพุ่ม ทรงเล็ง เห็นว่า บุคคลที่มีความบกพร่องในการเรียนรู้ หรือบุคคลออทิสติก ยังไม่ได้รับโอกาสในด้านต่างๆอย่างทั่วถึง และเท่าเทียม อีกทั้งยังทรงห่วงใยเด็กเยาวชนผู้ด้อยโอกาส และยากไร้ทางสังคม จึงทรงพระกรุณาโปรดเกล้าฯ พระราชทานทุนทรัพย์ ส่วนพระองค์ เป็นเงินทุนแรกเริ่มสำหรับจดทะเบียน ก่อตั้งเป็นมูลนิธิคุณพุ่ม ทะเบียนเลขที่ กท 1410 เมื่อวันที 14 มกราคม 2548 เพื่อเป็นอนุสรณ์รำลึกถึงคุณพุ่ม พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี โดยทรงดำรง ตำแหน่งองค์ประธานกรรมการมูลนิธิ และได้รับการรับรอง เป็นองค์การกุศลสาธารณประโยชน์ ลำดับที่ 573 เมื่อวันที่ 28 กุมภาพันธ์ พ.ศ. 2548

ดูเพิ่ม
-------

* คุณพุ่ม เจนเซ่น

แหล่งข้อมูลอื่น
---------------

* เว็บไซด์มูลนิธิคุณพุ่ม เก็บถาวร 2008-12-06 ที่ เวย์แบ็กแมชชีน
ดูบทความหลักที่: สาวน้อยยอดนักสืบ
**ตัวละครในเรื่อง สาวน้อยยอดนักสืบ** (GOSICK -ゴシック- の登場人物)　เนื่องจากเรื่องราวดังกล่าว จะมีตัวละครใหม่ๆเพิ่มขึ้นมาเรื่อยๆ ตามคดีปริศนาที่ตัวละครหลักเข้าไปยุ่งเกี่ยว จึงขอแบ่งตัวละครตามที่ปรากฏในหนังสือนิยาย

ตัวละครหลัก
-----------

วิกตอริกา เดอ บลัวส์ (ヴィクトリカ・ド・ブロワ)
ให้เสียงโดย ญี่ปุ่น ไซโต จิวะ (ดราม่าซีดี) , ยูกิ อาโออิ (อะนิเมะ)
คุโจว คาซึยะ (久城 一弥)
ให้เสียงโดย ญี่ปุ่น อิริโนะ มิยุ (ดราม่าซีดี) , เองุจิ ทาคุยะ (อะนิเมะ)
เกรวิล เดอ บลัวส์ (グレヴィール・ド・ブロワ)
ให้เสียงโดย ญี่ปุ่น โคยาซุ ทาเคฮิโตะ (ดราม่าซีดี) , คิอุจิ ฮิเดะโนบุ (อะนิเมะ)
อาวิลล์ แบรดเล่ย์ (アブリル・ブラッドリー)
ให้เสียงโดย ญี่ปุ่น คาวะคามิ โทโมโกะ (ดราม่าซีดี), ชิทายะ โนริโกะ (อะนิเมะ)
เซอร์ซิล ลาฟิตต์ (セシル・ラフィット)
ให้เสียงโดย ญี่ปุ่น โฮริเอะ ยูอิ (ดราม่าซีดี) , คาโนะ ยูอิ (อะนิเมะ)
โซฟี (ゾフィ)
ให้เสียงโดย ญี่ปุ่น ทาคาฮาชิ จิอากิ (ดราม่าซีดี) , เนยะ มิจิโกะ (อะนิเมะ)
อิอัน,เอบัน (イアン、エバン)
ให้เสียงโดย ญี่ปุ่น เดมุระ ทาคาชิ (อิอัน) / มัทสึโมโตะ โยชิโร่ (เอบัน) (ดราม่าซีดี)
คลอเดเลีย แกลโล (コルデリア・ギャロ)
ให้เสียงโดย ญี่ปุ่น ซาวาชิโระ มิยูกิ
เบรน รอสโก (ブライアンロスコー)
ให้เสียงโดย ญี่ปุ่น โอกาว่า โทรุ
จูปิเตอร์ โรเช (ジュピター・ロジェ)
คุโจว รูริ (久城 瑠璃)
ให้เสียงโดย ญี่ปุ่น ฮะสึกิ เอริโนะ
คุโจว ยาสึฮิโระ (久城 泰博)
ให้เสียงโดย ญี่ปุ่น คิริโมโตะ ทาคุยะ
คุโจว ยูทากะ (久城 寛)
มาร์ควิส อัลเบิร์ต เดอ บลัวส์ (アルベール・ド・ブロワ侯爵)
ให้เสียงโดย ญี่ปุ่น ซึโกว ทาคายูกิ
จาคัวลีน เดอ ซิกนัวร์ (ジャクリーヌ・ド・シニョレー)
ให้เสียงโดย ญี่ปุ่น ยูกิโนะ ซัทสึกิ
มาริออน (マリオン)
ให้เสียงโดย ญี่ปุ่น คาวาซากิ เอริโกะ
คนรับใช้ของ จาคัวลีน

ตัวละครในนิยาย GOSICK I
-----------------------

ตัวละครในนิยาย GOSICK II
------------------------

ตัวละครในนิยาย GOSICK III
-------------------------

ตัวละครในนิยาย GOSICK IV
------------------------

ตัวละครในนิยาย GOSICK V
-----------------------

ตัวละครในนิยาย GOSICK VI
------------------------

ตัวละครในนิยาย GOSICK II
------------------------

ตัวละครในนิยาย GOSICKs
----------------------
อเล็คซันเดอร์ เจ้าชายแห่งเชาม์บวร์ค-ลิพเพอ (อังกฤษ: Alexander, Prince of Schaumburg-Lippe) ประสูติเมื่อวันที่ 25 ธันวาคม 2501 ณ ดึสเซิลดอร์ฟ เป็นพระโอรสพระองค์เล็กในฟิลลิพ แอ็นสท์ เจ้าชายแห่งเชาม์บวร์ค-ลิพเพอ และบารอนเนสเอฟา-เบนีทา ทรงมีพระเชษฐา 1 พระองค์คือ เจ้าชายเกออร์ค วิลเฮ็ล์ม เจ้าชายรัชทายาทแห่งเชาม์บวร์ค-ลิพเพอ แต่สิ้นพระชนม์ลงเมื่อปี 2526 ทำให้พระองค์ทรงเป็น **เจ้าชายรัชทายาทแห่งเชาม์บวร์ค-ลิพเพอ** แทนพระเชษฐา พระองค์ยังเป็นพระญาติห่างๆใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ผ่านทางสายพระบิดา โดย เกออร์ค เจ้าชายแห่งชัมเบิร์ก-ลิพเพอ พระปัยกา (ปู่ทวด) เป็นพระโอรสใน เจ้าหญิงแฮร์มีเนอแห่งวัลเด็คและเพือร์ม็อนท์ พระปิตุจฉา (ป้าฝ่ายพ่อ) ใน เอ็มมาแห่งวัลเด็คและเพือร์ม็อนท์ โดย เอ็มมาแห่งวัลเด็คและเพือร์ม็อนท์ เป็นสมเด็จพระราชปัยยิกา (ยายทวด) ใน สมเด็จพระราชินีนาถเบียทริกซ์แห่งเนเธอร์แลนด์

เสกสมรส
-------

พระองค์ทรงเสกสมรสครั้งแรกกับเจ้าหญิงมารี ลูอีเซอแห่งไซน์-วิทเกินชไตน์-แบร์เลอบวร์ค เมื่อวันที่ 27 สิงหาคม 2536 ก่อนจะทรงหย่ากันในปี 2545 มีพระโอรส 1 พระองค์ คือ

1. ไฮน์ริช โดนาทุส เจ้าชายรัชทายาทแห่งเชาม์บวร์ค-ลิพเพอ

ต่อมาพระองค์ทรงเสกสมรสครั้งที่ 2 กับ Nadja Anna Zsoeks เมื่อวันที่ 28 มิถุนายน 2550 มีพระธิดา 2 พระองค์คือ

1. เจ้าหญิงฟรีเดอรีเคอแห่งเชาม์บวร์ค-ลิพเพอ
2. เจ้าหญิงฟีโลเมนาแห่งเชาม์บวร์ค-ลิพเพอ

เมื่อวันที่ 27 มีนาคม 2558 ทั้งสองประกาศแยกกันอยู่ จนกระทั่งหย่ากันในเดือนมิถุนายน 2561 โดยปัจจุบัน พระองค์ทรงกำลังคบหาดูใจกับ Mahkameh Navabi นักเปียโนชาวเปอร์เชีย

อ้างอิง
-------


* Schloss Bückeburg (เยอรมัน)



1. ↑   Genealogisches Handbuch des Adels, Fürstliche Häuser XVI. "Haus Schaumburg-Lippe". C.A. Starke Verlag, 2001, pp. 159-163. ISBN 978-3-7980-0824-3.
2. ↑   Online Gotha. Schaumburg-Lippe. retrieved January 31, 2015
3. ↑   bunte.de: Alexander zu Schaumburg-Lippe BUNTE-exklusiv: Scheidung!
**มูลนิธิปุญญานุภาพ** ก่อตั้งขึ้นเพื่อรำลึกถึงคุณุปการของท่านอาจารย์สุชีพ ปุญญานุภาพ ในการก่อตั้งมูลนิธินี้ ท่านอาจารย์สุชีพ ปุญญานุภาพได้เห็นชอบ โดยท่านได้ยกค่าลิขสิทธิ์หนังสือทางพระพุทธศาสนาที่ท่านแต่งขึ้นและจัดพิมพ์โดย มูลนิธิมหามกุฏราชวิทยาลัย ทั้งหมดเพื่อตั้งเป็นกองทุนสนับสนุนส่งเสริมการศึกษาพระพุทธศาสนา โดยให้ทุนพระภิกษุสามเณรที่เป็นนักศึกษาและครูอาจารย์ที่ทำวิจัยด้านพระพุทธศาสนาอยู่ ณ มหาวิทยาลัยมหามกุฏราชวิทยาลัย แต่ไม่มีทุนสนับสนุน 

คณะกรรมการมูลนิธิได้ดำเนินการจดทะเบียนกับ กรมการปกครอง กระทรวงมหาดไทย ถูกต้องตามประมวลกฎหมายแพ่งและพาณิชย์ ตามเจตนารมณ์ของท่านอาจารย์ สุชีพ ปุญญานุภาพทุกประการ ปัจจุบัน มูลนิธิฯ ได้มอบทุนการศึกษาและทุนวิจัยแก่นักศึกษาและนักวิจัยแล้วเป็นจำนวนมาก

กรรมการมูลนิธิปุญญานุภาพชุดปัจจุบัน
-----------------------------------

มูลนิธิมีคณะกรรมการดำเนินงานให้เป็นไปตามวัตถุประสงค์ดังต่อไปนี้:-

* พลอากาศเอกหะริน หงสกุล ประธานกรรมการมูลนิธิ
* นาวาเอก(พิเศษ)วีระ วัฒนนิรันดร์ ร.น. กรรมการ
* นายสงบ เชื้อทอง กรรมการ
* พันเอกประทัย โกศลกุล กรรมการ
* นางดนูนาถ สุวรรณานนท์(ปุญญานุภาพ) กรรมการ
* นายจำนง คันธิก กรรมการ
* นายปฐมพงษ์ โพธิ์ประสิทธินันท์ กรรมการ
* นาวาอากาศเอกวุฒิ อ่อนสมกิจ กรรมการ
* นาวาอากาศเอกประยงค์ สุวรรณบุบผา กรรมการ
* นายประจวบ ประเสริฐสังข์ กรรมการและเลขานุการ

สำนักงานติดต่อ
--------------

มหาวิทยาลัยมหามกุฏราชวิทยาลัย วัดบวรนิเวศวิหาร เขตพระนคร บางลำพู กรุงเทพมหานคร 10200 หรือติดต่อกับผศ.ประจวบ ประเสริฐสังข์ กรรมการและเลขานุการได้ที่เบอร์โทรศัพท์ 09-7636277 หรือ 02-2828109 ต่อ 229
**อเล็กซานเดอร์ เอริก "อเล็กซ์" โมลตัน** ซีบีอี (อังกฤษ: Alexander Eric "Alex" Moulton, 9 เมษายน ค.ศ. 1920 - 9 ธันวาคม ค.ศ. 2012) เป็นวิศวกรและนักประดิษฐ์ชาวอังกฤษ มีชื่อเสียงในฐานะผู้ออกแบบระบบกันสะเทือนของรถยนต์มินิ

อเล็กซ์ โมลตันเกิดในครอบครัวนักอุตสาหกรรมยางพารา  ปู่ทวดของเขาเป็นหนึ่งในผู้บุกเบิกอุตสาหกรรมยางวัลกาไนซ์ในสหราชอาณาจักร หลังจบการศึกษาจากวิทยาลัยมาร์โบโรฮ์ และคิงส์คอลเลจ มหาวิทยาลัยเคมบริดจ์ โมลตันทำงานเป็นวิศวกรออกแบบเครื่องยนต์  จากนั้นได้ทำงานในบริษัทของครอบครัว และเมื่อออกมาตั้งบริษัท โมลตัน ดีเวลล็อปเมนต์ส เป็นของตัวเอง ก็ได้ใช้ประสบการณ์ในอุตสาหกรรมยางพารา ออกแบบระบบกันสะเทือนแบบใหม่ ที่ใช้เบ้ายาง ให้กับรถยนต์มินิรุ่นใหม่ของเซอร์ อเล็กซ์ อิซซิโกนิส ทำให้มีระบบกันสะเทือนที่มีขนาดเล็ก และมีประสิทธิภาพ

อเล็กซ์ โมลตันยังมีชื่อเสียงในฐานะผู้ออกแบบจักรยาน ที่ใช้ล้อขนาดเล็ก และใช้ระบบกันสะเทือนแบบเบ้ายางเช่นเดียวกับรถมินิ ใช้ชื่อการค้าว่า จักรยานโมลตัน

อ้างอิง
-------

1. 1 2  Parnell, Brid-Aine (2012-12-11). "Dr Alex Moulton: 'An inspiration for generations of engineers'". The Register. สืบค้นเมื่อ 2012-12-11.
2. ↑  "MOULTON Bicycle Company". สืบค้นเมื่อ 2012-12-22.
**ภาษาเรอหวั่ง** (Rawang language) หรือ**ภาษากนุง-เรอหวั่ง**มีผู้พูดทั้งหมด 122,600 คน ชนเผ่าเรอหวั่งเป็นชนกลุ่มน้อย จึงไม่ค่อยเป็นที่รู้จัก. ในปัจจุบันอาศัยอยู่กระจัดกระจายในแต่ละประเทศ ซึ่งบรรพบุรุษมาจากทางตะวันออกกลางและอพยพลงมาเรื่อยๆ พบมากที่สุดในพม่า 62,100 คน (พ.ศ. 2543) ในรัฐคะฉิ่น ทางเหนือของมยิตจีนา และชาวเรอหวั่งส่วนมากในพม่าจะอาศัยอยู่ที่ เมืองพูตาโอ ทางเหนือสุดของพม่า ที่ทีภูเขาหิมะที่เป็นที่น่าตื่นตาตื่นใจและเป็นสัญลักษณ์ของชาวเรอหวั่ง พบในอินเดีย 60,500 คน (พ.ศ. 2543) ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต พบในประเทศจีน มณฑลยุนนาน เมืองกงชาง 5,000 พบในประเทศไทยในภาคเหนือ จ.เชียงใหม่ และ กรุงเทพมหานคร ประมาณ1,000 คน ซึ่งในประเทศไทยกลุ่มเรอหวั่งยังไม่เป็นที่รู้จักเนื่องจากมีน้อยมาก และยังอยู่กระจัดกระจายในต่างประเทศ เช่น สหรัฐอเมริกา ออสเตรเลีย ฝรั่งเศส นอเวย์ สวีเดน แคนาดา เดนมาร์ค นิวซีแลนด์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาลีซูหรือภาษาจิ่งเผาะได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา

ภาษาเรอหวั่งแบ่งออกเป็น 4 สำเนียง ได้แก่ มัดหว่าง, หลุ่งมี, ดั่งสั่ล, ดะหรู่

ระบบเสียง
---------

### พยัญชนะ

|  | ริมฝีปากทั้งสอง | ปุ่มเหงือก | เพดานแข็ง | เพดานอ่อน | เส้นเสียง |
| --- | --- | --- | --- | --- | --- |
| เสียงกัก | ไม่ก้อง พ่นลม | /pʰ/ ⟨p⟩¹ | /tʰ/ ⟨t⟩¹ |  | /kʰ/ ⟨k⟩¹ | /ʔ/ ⟨q⟩² |
| ไม่ก้อง ไม่พ่นลม | /p/ ⟨b⟩ | /t/ ⟨d⟩ |  | /k/~[ɡ] ⟨g⟩ |  |
| เสียงนาสิก | /m/ ⟨m⟩ | /n/ ⟨n⟩ | /ɲ/ ⟨ny⟩ | /ŋ/ ⟨ng⟩ |  |
| เสียงเสียดแทรก | ไม่ก้อง | /f/ ⟨f⟩⁴ | /s/ ⟨s⟩ | /ɕ/~[ʃ] ⟨sh⟩ |  | /h/ ⟨h⟩ |
| ก้อง |  | /z/ ⟨z⟩ |  |  |  |
| เสียงผสมเสียดแทรก | ไม่ก้อง พ่นลม |  |  | /t͡ɕʰ/~[t͡ʃʰ] ⟨ch⟩⁵ |  |  |
| ไม่ก้อง ไม่พ่นลม |  |  | /t͡ɕ/~[t͡ʃ] ⟨j⟩ |  |  |
| เสียงเปิด | /w/ ⟨w⟩³ | /ɹ/~[ɻ] ⟨r⟩³ | /j/ ⟨y⟩³ |  |  |
| เสียงเปิดข้างลิ้น |  | /l/ ⟨l⟩ |  |  |  |

1. ⟨-p⟩, ⟨-t⟩, ⟨-k⟩ เมื่อเป็นพยัญชนะสะกดจะกลายเป็นเสียง /p̚/, /t̚/, /k̚/
2. ⟨-q⟩ ใช้เป็นพยัญชนะสะกดเท่านั้น ส่วนพยัญชนะต้นไม่ปรากฏรูป
3. ⟨-w-⟩, ⟨-r-⟩, ⟨-y-⟩ ใช้เป็นพยัญชนะควบได้
4. ⟨f⟩ ใช้เฉพาะในคำยืม
5. ⟨ch⟩ บางครั้งก็เขียนเป็น ⟨c⟩

### สระ

|   | ลิ้นส่วนหน้า | ลิ้นส่วนกลาง | ลิ้นส่วนหลัง |
| --- | --- | --- | --- |
| ปากเหยียด | ปากเหยียด | ปากเหยียด | ปากห่อ |
| ลิ้นยกสูง | /i/ ⟨i⟩ |  | /ɯ/ ⟨ø⟩ | /u/ ⟨u⟩ |
| ลิ้นกึ่งสูง |  | /ə/ ⟨v⟩ |  |  |
| ลิ้นกึ่งต่ำ | /ɛ/ ⟨e⟩ |  | /ɔ/ ⟨o⟩ |
| ลิ้นลดต่ำ |  |  | /ɑ/ ⟨a⟩ |  |

1. สามารถใช้เครื่องหมายทวิภาค ⟨:⟩ เพื่อต่อเสียงสระให้ยาว ซึ่งพบได้ทั้งสระเดี่ยวและสระประสม โดยมากใช้เพื่อการผันคำศัพท์
2. สระที่เขียนติดกันจะเชื่อมเสียงรวมกันโดยไม่มี /ʔ/

### วรรณยุกต์

มีวรรณยุกต์ 4 เสียง คือ สูง กลาง ต่ำ และเบา แสดงได้ด้วยเครื่องหมายกำกับบนสระ ⟨á⟩ ⟨ā⟩ ⟨à⟩ ⟨a⟩ ระดับเสียงอธิบายได้เป็น /55/, /33/, /31/ และ /ไม่มี/ ตามลำดับ

เสียงเบาจะปรากฏในพยางค์เปิด (คือไม่มีพยัญชนะสะกด) เสียงจริงอาจจะสูงกลางต่ำก็ได้ตามคำแวดล้อม และการเขียนในปัจจุบัน เสียงกลางไม่ต้องเติมเครื่องหมายขีดบนตลอดเวลา เพื่อความสะดวก

พยางค์ที่สะกดด้วยเสียงกัก ⟨-p⟩ ⟨-t⟩ ⟨-k⟩ ⟨-q⟩ จะเป็นเสียงสูงเสมอโดยที่ไม่ต้องเติมเครื่องหมาย

อ้างอิง
-------

* Gordon, Raymond G. Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: .
สาหร่ายคมบุ (Saccharina japonica)

**คมบุ** (ญี่ปุ่น: 昆布; โรมาจิ: *Konbu*) หรือ **ไห่ไต้** (จีนตัวย่อ: 海带; จีนตัวเต็ม: 海帶; พินอิน: *hǎidài*) เป็นสาหร่ายชนิดหนึ่ง ที่พบได้ในทะเลแถบญี่ปุ่นและเกาหลี คมบุในตลาดกว่า 90% ในญี่ปุ่น เป็นคมบุที่มาจากฟาร์มที่ส่วนใหญ่อยู่ในฮกไกโด นอกจากนี้ยังสามารถพบคมบุได้แถบทะเลเซโตะในที่มีการพัฒนาเทคโนโลยีการเพาะปลูกที่ก้าวไกล

คมบุถูกนำไปประยุกต์ใช้มากมายสำหรับอาหารญี่ปุ่น โดยเฉพาะถือเป็น 1 ใน 3 วัตถุดับหลักเพื่อทำ*ดาชิ* (น้ำซุป) คมบุมักจะวางจำหน่ายในรูปแบบหลักๆ คือ แบบเป็นแผ่นอบแห้ง (*ดาชิคมบุ*) ซึ่งนิยมที่สุด, แบบดองในน้ำส้มสายชู (*ซุคมบุ*) หรือแบบชิ้นๆอบแห้ง (*โบโระคมบุ*หรือ*ชิงาระคมบุ*) นอกจากนี้ ในบางครั้งยังมีการใช้คมบุสด ๆ ทานคู่กับปลาดิบ

การทำ*คมบุดาชิ* นั้นไม่ยาก การใช้ผงคมบุนั้นเป็นวิธีที่ง่ายที่สุด สำหรับการทำดาชิจากแผ่นคมบุ ขั้นตอนแรก เริ่มจากแช่คมบุแห้งในน้ำเย็น ระหว่างนั้นให้ต้มน้ำจนใกล้เดือด และนำคมบุที่คลายแล้วลงไปต้มซักพัก ก็จะได้น้ำซุปคมบุ ส่วนแผ่นคมบุนิ่มจากการต้ม โดยทั่วไปมักจะรับประทานปิดท้ายอาหาร นอกจากนี้ยังสามารถซอยเป็นเส้นเพื่อใช้ทำ*สึกุดานิ*ซึ่งเป็นเส้นคมบุที่เคี่ยวในซอสถั่วเหลืองและมิริง

อ้างอิง
-------

1. ↑  五訂増補日本食品標準成分表

* Davidson, Alan. Oxford Companion to Food (1999), "Kombu", p. 435 ISBN 0-19-211579-0
* Culture of Kelp (Laminaria japonica) in China
* Hosking, Richard (1996). *A dictionary of Japanese food: ingredients & culture*. Tutle Publishing. pp. 206–208. ISBN 0-8048-2042-2.



คอมมอนส์ มีภาพและสื่อเกี่ยวกับ:  
**คมบุ**
**สมเด็จพระภัควดี พระเอกกระษัตรี ศรีจักรพรรดิราช วรลักษณ อรรคกัลยาณี วุฒิอุดมบรมบพิตร** พระนามเดิม **วงษ์** เป็นพระอัครมเหสีในพระนารายน์ราชารามาธิบดี มีพระราชธิดาเพียงพระองค์เดียวคือนักองค์เม็ญ

พระประวัติ
----------

สมเด็จพระภัควดี พระเอกกระษัตรี มีพระชนม์ชีพช่วงต้นอย่างไรไม่เป็นที่ปรากฏ ทราบเพียงว่ามีพระนามเดิมว่า วงษ์ เป็นหญิงสามัญชนที่เข้ารับราชการเป็นบาทบริจาริกาตำแหน่งพระสนมโทในพระนารายน์ราชารามาธิบดี ทรงพระเมตตานักนางวงษ์มาก จึงโปรดเกล้าพระราชทานนามให้ใหม่ว่า *นักนางบุบผาวดี* เมื่อ พ.ศ. 2303 ในช่วงเวลานั้นพระศรีไชยเชษฐ์ (กวัน) เจ้าลาวเมืองสตึงแตรงถวายนางแก้วประทุมามารับราชการฝ่ายในได้สามเดือน ก็ไม่โปรดปรานส่งนางแก้วประทุมาคืนเมืองลาว

หลังนักนางบุบผาวดีตั้งพระหน่อเจ้าได้สิบเดือน จึงประสูติการพระราชธิดา มีพระนามว่า นักองค์เม็ญ (หรือมิน) เมื่อ พ.ศ. 2308 พระนารายน์ราชารามาธิบดีปีติโสมนัสมาก ทรงโปรดเกล้าสถาปนานักนางบุบผาวดีขึ้นเป็น *สมเด็จพระภัควดี พระเอกกระษัตรี ศรีจักรพรรดิราช วรลักษณ อรรคกัลยาณี วุฒิอุดมบรมบพิตร* เป็นพระอัครมเหสี ขุนนางทั้งหลายให้เพ็ดทูลขานรับว่า "พระกรุณาพิเศษ" ส่วนคุณหญิงและข้าราชการฝ่ายในให้เพ็ดทูลขานรับว่า "แม่" ต่อมาพระนารายน์ราชารามาธิบดี ทรงโปรดเกล้าสถาปนานักนางอี ขึ้นเป็นสมเด็จพระภัควดี พระศรีสุชาดา เป็นอัครมเหสีอีกพระองค์คู่กันใน พ.ศ. 2311 และด้วยความที่พระองค์เป็นพระอัครมเหสี จึงมีฐานะเป็นพระมารดาเลี้ยงหรือสมเด็จพระท้าวของนักองค์เองด้วย

เมื่อกรุงกัมพูชาเกิดจลาจลใน พ.ศ. 2325 สมเด็จพระภัควดี พระเอกกระษัตรีไม่ได้เสด็จลี้ภัยไปสยามพร้อมกับพระบรมวงศานุวงศ์อื่น ๆ ด้วย ส่วนนักองค์เม็ญ พระราชธิดา สิ้นพระชนม์ขณะเสด็จลี้ภัยไปกรุงสยาม

อ้างอิง
-------

เชิงอรรถ

1. 1 2  *ราชพงษาวดารกรุงกัมพูชา*, หน้า 133
2. ↑  *ราชพงษาวดารกรุงกัมพูชา*, หน้า 134
3. ↑  *ราชพงษาวดารกรุงกัมพูชา*, หน้า 135

บรรณานุกรม
* เรืองเดชอนันต์ (ทองดี ธนรัชต์), พันตรี หลวง. *ราชพงษาวดารกรุงกัมพูชา*. กรุงเทพฯ : ไทยควอลิตี้บุ๊คส์ (2006), 2563. 336 หน้า. ISBN 978-616-514-668-5
วิกิพจนานุกรม มีความหมายของคำว่า ***หอย***

หอยเบี้ย (*Monetaria moneta*) ที่มนุษย์ในสมัยก่อนใช้แทนเงินตรา
**หอย** เป็นชื่อสามัญในภาษาไทยของสัตว์ไม่มีกระดูกสันหลังในไฟลัมมอลลัสกา (Mollusca) อาศัยอยู่ได้ทั้งบนบกและในน้ำ มีจุดเด่น คือ มีเปลือกที่เป็นแคลเซียมแข็ง ใช้ห่อหุ้มลำตัว โดยปกติแล้ว สามารถแบ่งออกได้เป็น 2 หรือ 3 จำพวกใหญ่ ๆ คือ

* หอยเปลือกเดียว (Gastropoda)
* หอยเปลือกคู่ (Bivalvia)

แต่ก็ยังมีสัตว์อีกบางจำพวก ที่ถูกเรียกว่า หอย อีกเช่นกัน ได้แก่ หอยงาช้าง (Scaphopoda), หอยงวงช้าง (Cephalopoda) หรือแม้แต่สัตว์ที่ไม่ได้อยู่ในไฟลัมมอลลัสกาบางประเภท ก็เรียกว่า หอย เช่นกัน เช่น หอยเม่น ที่อยู่ในไฟลัมอิคีเนอเดอร์เมอเทอ (Echinodermata), หอยปากเป็ด ที่อยู่ในไฟลัมบราคิโอโพดา (Brachiopoda) เป็นต้น

หอย ถือเป็นสัตว์ที่กำเนิดมาจากตั้งแต่ยุคก่อนประวัติศาสตร์ ถือเป็นสัตว์ที่ไม่มีกระดูกสันหลังที่หลากหลายมากที่สุดรองจากแมลง ปัจจุบันนี้พบแล้วไม่ต่ำกว่า 80,000 ชนิด มีการพิสูจน์พบว่าเปลือกหอยสามารถคงรูปร่างอยู่ได้นานถึง 75 ล้านปี ในปัจจุบันมนุษย์ได้นำหอยมาใช้ในการศึกษาทั้งทางวิทยาศาสตร์, ภูมิศาสตร์, ประวัติศาสตร์ และโบราณคดี เช่น ลวดลายของหม้อไหบ้านเชียงก็เชื่อว่าที่มาหรือแรงบันดาลใจจากก้นหอยโขงน้ำจืด หรือหอยขม เป็นต้น เป็นสัตว์ที่มนุษย์โดยปกติแล้วใช้เนื้อมารับประทานเป็นอาหาร และใช้เปลือกในการใช้ประโยชน์ต่าง ๆ โดยศาสตร์ที่ศึกษาเฉพาะทางด้านหอย เรียกว่า สังขวิทยา

โดยคำว่า "หอย" ในภาษาไทย สันนิษฐานว่าอาจเพี้ยนมาจากคำว่า "ไห่" (海) ในภาษากวางตุ้ง ซึ่งแปลว่า "ทะเล" เนื่องจากเป็นสัตว์มีความเกี่ยวโยงกับท้องทะเล

ดูเพิ่ม
-------

* มอลลัสกา
* เปลือกหอย
* สังขวิทยา

อ้างอิง
-------

1. ↑  "หอย น." *พจนานุกรมฉบับราชบัณฑิตยสถาน พ.ศ. 2542*. คลังข้อมูลเก่าเก็บจากแหล่งเดิมเมื่อ 2012-07-17. สืบค้นเมื่อ 2012-07-16.
2. ↑  "เม่นทะเล". คลังข้อมูลเก่าเก็บจากแหล่งเดิมเมื่อ 2010-05-31. สืบค้นเมื่อ 2012-07-16.
3. ↑  "หอยปากเป็ด" (PDF). *กรมประมง*.[*ลิงก์เสีย*]
4. 1 2  หน้า 4 จุดประกาย กรีนไลฟ์, *เท่าฝาหอย*. "กรุงเทพธุรกิจ เท่าฝาหอย" โดย จอม ปัทมคันธิน. **กรุงเทพธุรกิจ**ปีที่ 31 ฉบับที่ 10654: วันพฤหัสบดีที่ 23 พฤศจิกายน 2560
5. ↑  "มารู้จักหอยกันเถอะ". คลังข้อมูลเก่าเก็บจากแหล่งเดิมเมื่อ 2012-07-17. สืบค้นเมื่อ 2012-07-16.
ปลอกแขนที่ถูกสวมใส่โดยตำรวจยิวเกตโตในวอร์ซอเกตโต
**ตำรวจยิวเกตโต** หรือ **ราชการตำรวจยิว** (เยอรมัน: *Jüdische Ghetto-Polizei* หรือ *Jüdischer Ordnungsdienst*) ยังถูกเรียกว่า **ตำรวจยิว**โดยชาวยิว ที่เป็นหน่วยตำรวจสนับสนุนที่ถูกก่อตั้งขึ้นในเขตเกตโตของนาซีโดยจูเดนแรท(Judenrat) สภาชาวยิวท้องถิ่น

ภาพรวม
------

พวกตำรวจยิวในวูชเกตโต ปี ค.ศ. 1940สมาชิกของตำรวจยิวนั้นจะไม่มีชุดเครื่องแบบเจ้าหน้าที่ มักจะสวมใส่แค่เพียงปลอกแขนที่ระบุตัวตน หมวก และตรา และไม่ได้รับอนุญาตในการพกพาอาวุธปืน แต่พวกเขาจะพกได้แค่ไม้กระบองเท่านั้น

พวกตำรวจยิวในวอร์ซอเกตโต, พฤษภาคม ค.ศ. 1941
ในเขตเกตโตนั้นที่จูเดนแรทได้ต่อต้านต่อคำสั่งเยอรมัน ตำรวจยิวมักจะถูกใช้(ตามที่รายงานข่าวใน Lutsk)เพื่อควบคุมหรือเปลี่ยนแปลงสภา หนึ่งในหน่วยตำรวจยิวขนาดใหญ่ได้ถูกพบในวอร์ซอเกตโต ราชการตำรวจยิวมีจำนวนประมาณ 2,500 นาย วูชเกตโตมีประมาณ 1,200 นาย และลวุฟเกตโต มีจำนวน 500 นาย

Anatol Chari ตำรวจในวูชเกตโต ในบันทึกความทรงจำของเขาได้อธิบายถึงการทำงานของเขาในการปกป้องโรงเก็บเสบียงอาหาร คอยควบคุมพนักงานเบเกอรี่ เช่นเดียวกับการลาดตระเวนโดยมุ่งเป้าไปที่การริบอาหารจากประชาชนที่อาศัยในเขตเกตโต เขาได้เล่าถึงการมีส่วนร่วมของตำรวจยิวในการฉ้อโกงการแบ่งปันส่วนอาหารและบีบบังคับผู้หญิงให้ขายบริการทางเพศเพื่อแลกกับขนมปัง นักประวัติศาสตร์ชาวโปแลนด์เชื้อสายยิวและผู้เก็บเอกสารสำคัญในวอร์ซอเกตโต Emanuel Ringelblum ได้อธิบายถึงความโหดร้ายของตำรวจยิวเกตโตว่า"ที่ใหญ่กว่าเยอรมัน ยูเครน และลัตเวีย" ตำรวจยิวเกตโตได้รับชะตากรรมเดียวกันกับเพื่อนทุกคนที่ถูกกักตัวในเกตโต เมื่อเขตเกตโตได้ถูกทำลาย(ค.ศ. 1942-1943) พวกเขาจะถูกสังหารในสถานที่แห่งนั้นหรือไม่ก็ส่งไปยังค่ายมรณะ

อ้างอิง
-------

1. 1 2  "Judischer Ordnungsdienst". *Museum of Tolerance*. Simon Wiesenthal Center. คลังข้อมูลเก่าเก็บจากแหล่งเดิมเมื่อ 2009-03-05. สืบค้นเมื่อ 2008-01-14.
2. ↑  Raul Hilberg: *The Destruction of the European Jews*, Quadrangle Books, Chicago 1961, p. 310.
3. ↑  Chari, Anatol. *Podczłowiek. Wspomnienia członka Sonderkommanda*. Świat Książki. ISBN 978-83-7799-523-5.
4. ↑  Collins, Jeanna R. "Am I a Murderer?: Testament of a Jewish Ghetto Policeman (review)". *Mandel Fellowship Book Reviews*. Kellogg Community College. สืบค้นเมื่อ 2008-01-13.
**รัฐธรรมนูญแห่งสาธารณรัฐประชาธิปไตยประชาชนลาว** (ลาว: ລັດຖະທຳມະນູນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ) เป็นกฎหมายพื้นฐานของประเทศลาวที่กำหนดรายละเอียดของระบอบการปกครอง เศรษฐกิจ สังคม สิทธิและหน้าที่ของพลเมืองลาว การจัดตั้งรัฐบาลและการบริหารราชการแผ่นดิน

หลังจากยกเลิกรัฐธรรมนูญแห่งพระราชอาณาจักรลาวเมื่อ พ.ศ. 2518 รัฐบาลใหม่ของลาวได้ปกครองประเทศโดยไม่มีรัฐธรรมนูญและกฎหมาย ใช้คำสั่ง มติต่างของรัฐเป็นบรรทัดฐานในการปกครอง จนกระทั่ง พ.ศ. 2531 พรรคประชาชนปฏิวัติลาวซึ่งเป็นพรรคที่ปกครองประเทศได้มีนโยบายปฏิรูประบบการเมืองใหม่โดยกำหนดให้มีรัฐธรรมนูญและประมวลกฎหมาย สภาประชาชนสูงสุดซึ่งเป็นองค์กรนิติบัญญัติในขณะนั้น จึงได้ร่างกฎหมายอาญาและกฎหมายแพ่งจำนวนหนึ่ง อีก 3 ปี ต่อมาจึงได้ร่างรัฐธรรมนูญของประเทศลาว และประกาศใช้อย่างเป็นทางการเมื่อ 15 สิงหาคม พ.ศ. 2534 ซึ่งวันดังกล่าวเป็นวันหยุดในประเทศลาวด้วย

รัฐธรรมนูญของประเทศลาวฉบับ พ.ศ. 2534 ประกอบด้วย 10 หมวดและ 80 มาตรา ต่อมาในเดือนพฤษภาคม พ.ศ. 2546 ในการประชุมสมัยสามัญครั้งที่ 3 ของสภาแห่งชาติขุดที่ 5 จึงได้มีการยื่นญัตติแก้ไขรัฐธรรมนูญ โดยได้มีการเปลี่ยนแปลง เพิ่มหมวดและมาตราเข้าไป กลายเป็น 11 หมวดและ 98 มาตราในปัจจุบัน โดยมีการรับรองตามมติของประธานสภาแห่งชาติในวันที่ 6 พฤษภาคม พ.ศ. 2546 และประกาศใช้โดยประธานประเทศตามรัฐดำรัสเลขที่ 032/สปป ลงวันที่ 28 พฤษภาคม พ.ศ. 2546
| รายชื่อมาตรฐานการแพร่สัญญาณภาพดิจิทัล |
| --- |
| 
มาตรฐาน DVB (ประเทศ) |
| * DVB-T (ภาคพื้นดิน (เสาหนวดกุ้ง))
	+ DVB-T2
* DVB-S (ดาวเทียม)
	+ DVB-S2
	+ DVB-S2X
* DVB-C (เคเบิล)
	+ DVB-C2
* DVB-H (โทรศัพท์มือถือ)
	+ DVB-NGH
	+ DVB-T2-Lite
	+ DVB-SH (ดาวเทียม)
 |
| มาตรฐาน ATSC (ประเทศ) |
| * ATSC (ภาคพื้นดิน/เคเบิล)
	+ ATSC 2.0
	+ ATSC 3.0
* ATSC-M/H (โทรศัพท์มือถือ)
 |
| 
มาตรฐาน ISDB (ประเทศ) |
| * ISDB-T (ภาคพื้นดิน)
	+ SBTVD / ISDB-T ระหว่างประเทศ
	+ 1seg (โทรศัพท์มือถือ)
		- ISDB-Tmm
		- ISDB-Tsb (วิทยุ)
* ISDB-S (ดาวเทียม)
	+ ISDB-S3
* ISDB-C (เคเบิล)
 |
| 
มาตรฐาน DTMB (ประเทศ) |
| * DTMB (ภาคพื้นดิน)
	+ DTMB-A
* CMMB (โทรศัพท์มือถือ)
 |
| 
มาตรฐาน DMB (ประเทศ) |
| * T-DMB (ภาคพื้นดิน)
* S-DMB (ดาวเทียม)
 |
| ตัวแปลงสัญญาณ |
| * วิดีโอ
	+ H.265/MPEG-H HEVC
	+ H.264/MPEG-4 AVC
	+ H.262/MPEG-2 ภาค 2
	+ VC-1
	+ AVS
* เสียง
	+ MPEG-H
	+ HE-AAC
	+ AAC
	+ AC-4
	+ E-AC-3
	+ AC-3
	+ MP3
	+ MP2
 |
| คลื่นความถี่ภาคพื้นดิน |
| * VHF
* UHF
* SHF
 |
| * ด
* ค
* ก
 |

**การแพร่สัญญาณภาพดิจิทัลผ่านดาวเทียม** (อังกฤษ: Digital Video Broadcasting – Satellite; DVB-S) เป็นมาตรฐานของการแพร่สัญญาณภาพดิจิทัลสำหรับโทรทัศน์ผ่านดาวเทียม เปิดตัวครั้งแรกในปี ค.ศ. 1995 หลังจากการใช้เวลาพัฒนามาตั้งแต่ปี ค.ศ. 1993 - 1997 โปรแกรมประยุกต์เชิงพาณิชย์ตัวแรกคือสตาร์ทีวีในทวีปเอเชีย และกาแล็กซีในประเทศออสเตรเลีย ซึ่งเปิดใช้งานการออกอากาศโทรทัศน์ระบบดิจิทัลผ่านดาวเทียมออกสู่สาธารณชน

มาตรฐานการแพร่สัญญาณภาพดิจิทัลผ่านดาวเทียมนี้ใช้ผ่านดาวเทียมที่ให้บริการทุกทวีปทั่วโลก ทั้งในหลายช่องสัญญาณต่อผู้ให้บริการ (MCPC) และช่องสัญญาณเดียวต่อผู้ให้บริการ สำหรับฟีดของเครือข่ายออกอากาศ ตลอดจนบริการดาวเทียมออกอากาศโดยตรง เช่น สกาย ผ่านดาวเทียมแอสทราในทวีปยุโรป, ดิชเน็ตเวิร์คและโกลบ์แคสต์ในสหรัฐ และโทรทัศน์ผ่านดาวเทียมเบลล์ในประเทศแคนาดา

แม้ว่ามาตรฐานการแพร่สัญญาณภาพดิจิทัลผ่านดาวเทียมที่แท้จริงจะระบุเฉพาะลักษณะการเชื่อมโยงทางกายภาพและการจัดเฟรม แต่สตรีมการขนส่งแบบซ้อนทับที่ส่งโดย DVB-S จะได้รับคำสั่งเป็นเอ็มเพก 2 หรือที่เรียกว่า การส่งผ่านสัญญาณต่อเนื่องของเอ็มเพก (MPEG transport stream; MPEG-TS)

ผู้ทำรายการโทรทัศน์มือสมัครเล่นบางคนยังใช้มาตรฐานนี้ในย่านความถี่สมัครเล่น 1.2 GHz

แหล่งข้อมูลอื่น
---------------

* ETSI DVB-S/S2
* DVB-S TR 101 198 V1.1.1 (09/97) การปรับใช้การปรับสัญญาณ Binary Phase Shift Keying (BPSK) ในระบบการแพร่สัญญาณภาพดิจิทัลผ่านดาวเทียม
* DVB-S EN 300 421 V1.1.2 (08/97) โครงสร้างเฟรมของการเข้ารหัสช่องสัญญาณและการปรับสัญญาณสำหรับบริการดาวเทียม 11/12 GHz
* Irdeto history
บทความนี้เกี่ยวกับสัตว์ สำหรับความหมายอื่น ดูที่ แอนทิโลป (แก้ความกำกวม)
ภาพวาดของส่วนหัวและเขาของแอนทิโลปหลายชนิด
**แอนทิโลป** (อังกฤษ: antelope, /ˈæn(t)əˌloʊp/, *แอนทะโลพ*) เป็นสัตว์เลี้ยงลูกด้วยนมจำพวกหนึ่ง มีหลายชนิด ในหลายสกุล ในอันดับสัตว์กีบคู่ ในวงศ์วัวและควาย (Bovidae) 

โดยทั่วไปแล้วแอนทิโลปมีลักษณะคล้ายกับกวางซึ่งเป็นสัตว์กีบคู่เหมือนกันและอยู่ในวงศ์กวาง (Cervidae) และคำนิยามในพจนานุกรมก็มักจะระบุเช่นนั้นว่า แอนทิโลปเป็นสัตว์จำพวกเนื้อและกวางชนิดที่มีเขาเป็นเกลียว หรือบางทีก็แปลว่า ละมั่ง แต่ที่จริงแล้วแอนทิโลปมิใช่กวาง แม้จะมีรูปร่างภายนอกคล้ายคลึงกันก็ตาม แต่แอนทิโลปเป็นสัตว์ที่มีความใกล้เคียงกับวัวหรือควาย, แพะ หรือแกะ เนื่องจากจัดอยู่ในวงศ์เดียวกัน ซึ่งลักษณะสำคัญของสัตว์ในวงศ์นี้ คือ เขามีลักษณะโค้งเป็นเกลียว แต่ข้างในกลวง และมีถุงน้ำดี

แอนทิโลปกระจายพันธุ์ไปในแอฟริกาและยูเรเชีย แต่ไม่พบในประเทศไทย โดยสัตว์ที่อาจเรียกได้ว่าเป็นแอนทิโลปได้ในประเทศไทย ได้แก่ เลียงผา และกวางผา ซึ่งเป็นสัตว์ที่อยู่ตามภูเขาสูง พบเห็นตัวได้ยาก

คำว่า แอนทิโลป ปรากฏครั้งแรกในภาษาอังกฤษเมื่อปี ค.ศ. 1417 โดยได้รับมาจากภาษาฝรั่งเศสเก่า หรืออาจจะมาจากภาษากรีกคำว่า "anthos" ซึ่งหมายถึง "ดอกไม้" และ "ops" ที่หมายถึง "ตา" อาจหมายถึง "ตาสวย" หรือแปลได้ว่า "สัตว์ที่มีขนตาสวย" แต่ในระยะต่อมาในเชิงศัพทมูลวิทยาคำว่า "talopus" และ "calopus" มาจากภาษาละตินในปี ค.ศ. 1607 ใช้เป็นครั้งแรกเพื่อเรียกสัตว์จำพวกกวาง

แอนทิโลปมีประมาณ 90 ชนิด ส่วนใหญ่อาศัยอยู่ในทวีปแอฟริกา มี 30 สกุล กระจายไปในวงศ์ย่อยต่าง ๆ เช่น Alcelaphinae, Antilopinae, Hippotraginae, Reduncinae, Cephalophinae, Bovinae รวมถึงอิมพาลา บางครั้งก็ถูกเรียกว่าแอนทิโลปบ้างเหมือนกัน


คอมมอนส์ มีภาพและสื่อเกี่ยวกับ:  
**แอนทิโลป**

อ้างอิง
-------

1. ↑  พจนานุกรมแปลอังกฤษ-ไทย จากสนุกดอตคอม
2. ↑  เก็บถาวร 2011-05-15 ที่ เวย์แบ็กแมชชีน ท่องแอฟริกาใต้ (3)/ โดย ธรณ์ ธำรงนาวาสวัสดิ์ จากผู้จัดการออนไลน์
3. ↑  หน้า 59-60, *สัตว์สวยป่างาม* โดย ชมรมนิเวศวิทยา มหาวิทยาลัยมหิดล พิมพ์และจำหน่ายโดย โอเดี่ยนสโตว์ กรุงเทพฯ (พิมพ์ครั้งที่ 2 สิงหาคม, 2518)
4. ↑  Antelope". *Dictionary.com*. Online Etymology Dictionary. Douglas Harper, Historian. Accessed 1 September 2008.
แผนภาพแสดงตำแหน่งสัมพัทธ์ของละติจูดม้า
**ละติจูดม้า** (อังกฤษ : Horse Latitudes) เป็นบริเวณที่ตั้งอยู่ที่ประมาณ 30 องศาเหนือและ 30 องศาใต้ของเส้นศูนย์สูตร ละติจูดเหล่านี้มีลักษณะลมที่สงบเป็นอย่างมากและมีฝนตกเล็กน้อย

ละติจูดม้าตั้งอยู่ที่ประมาณ 30 องศาเหนือและใต้ของเส้นศูนย์สูตร มันเป็นเรื่องปกติสำหรับภูมิภาคกึ่งเขตร้อนนี้ที่ลมที่จะเคลื่อนที่ไปทางขั้วโลก หรือทางเส้นศูนย์สูตร (ที่รู้จักกันในชื่อลมการค้า) ลมที่พัดผ่านเหล่านี้เป็นผลมาจาก พื้นที่ที่มีแรงกดอากาศสูงซึ่งมีลักษณะเป็นลมสงบบนท้องฟ้าที่มีแดดและฝนน้อย หรือไม่มีเลย

ตามตำนานที่มาของชื่อ "ละติจูดม้า" กล่าวว่า เมื่อเรือขนส่งเข้าสู่ละติจูดม้าแล้ว จะไม่สามารถไปต่อได้เนื่องจากขาดลม ทำให้คนเรือมักขาดน้ำอยู่เสมอ เพื่อให้อยู่รอดจนถึงจุดหมายจึงต้องทิ้งม้าบางส่วนลงทะเล จึงทำให้บริเวณนี้ถูกเรียกว่า ละติจูดม้า

ละติจูดม้านั้นสัมพันธ์กับแอนติไซโคลนกึ่งเขตร้อน แถบในซีกโลกเหนือบางครั้งเรียกว่า "คาล์มออฟแคนเซอร์" และในซีกโลกใต้ "คาล์มออฟแคปริคอร์น"

สภาพอากาศที่แห้งและมีแดดจัดของละติจูดม้าเป็นสาเหตุหลักของการมีอยู่ของทะเลทรายที่สำคัญของโลกเช่น ทะเลทรายซาฮาราในแอฟริกา ทะเลทรายอาหรับและซีเรียในตะวันออกกลาง ทะเลทรายโมฮาวีและ ทะเลทรายโซนอรันทางตะวันตกเฉียงใต้ของสหรัฐอเมริกา และเม็กซิโกตอนเหนือทั้งหมดในซีกโลกเหนือ และทะเลทรายอาตากามา, ทะเลทรายคาลาฮารีและทะเลทรายออสเตรเลียในซีกโลกใต้

อ้างอิง
-------

1. ↑
2. ↑
3. ↑
ซูเปอร์ชาร์จเจอร์ (อย่างที่ 6) บนเครื่องยนต์ลูกสูบ
ซูเปอร์ชาร์จเจอร์ในเครื่องยนต์ AMC V8 engine สำหรับการแข่ง dragstrip racing
**ซูเปอร์ชาร์จเจอร์** (อังกฤษ: Supercharger, Blower, Compressor) เป็นอุปกรณ์ทำหน้าที่ดูดอากาศเข้าจากนั้นทำการอัดอากาศและส่งเข้าสู่ห้องด้วยแรงดันสูงให้มวลไหลของออกซิเจนสูงกว่าอัตราการปกติเพื่อเพิ่มประสิทธิภาพการเผาไหม้มากกว่าเครื่องยนต์ที่ไม่มีระบบอัดอากาศ ซึ่งจะช่วยให้เชื้อเพลิงถูกเผาไหม้และทำงานมากขึ้นเพื่อจะทำการเพิ่มการหมุนต่อรอบและเพิ่มกำลังของเครื่องยนต์

ขณะที่พลังมาจากกังหันก๊าซไอเสียเป็นที่รู้จักกันคือ เทอร์โบชาร์จเจอร์โดยทั่วไปคำว่า supercharger มักจะเกี่ยวกับหน่วยขับเคลื่อนทางกล

หลักการทำงาน
------------

การทำงานของซูเปอร์ชาร์จเจอร์ใช้หลักการหมุนเพื่อดูดอากาศและเพิ่มแรงดันของอากาศแล้วจึงส่งผ่านไปยังห้องเผาไหม้ ส่วนภายในจะเป็นเครื่องดูดและอัดอากาศโดยอาศัยแรงหมุนจากเครื่องยนต์หรือมอเตอร์ไฟฟ้า ซึ่งสามารถแบ่งแยกได้ตามกลไกการทำงาน

Roots lobe supercharger (Roots-type)ใช้กำลังจากเครื่องยนต์ในการหมุน ภายในจะมีแกน 2 แกนใช้ลูกตุ้มติดอยู่กับแกน 2 - 3 ลูกต่อแกน ในแต่ละแกนจะหมุนเข้าหากันคล้ายก้นหอยทำให้เกิดแรงดันของอากาศสูงขึ้น
กลไกแกนของ Roots-type
Roots-type supercharger (right) ในเครื่องยนต์ 2006 GM Ecotec LSJ สี่สูบ

Lysolm screw superchargerใช้หลักการเดียวกับแบบ Roots แต่จะมีลูกตุ้มต่อแกนประมาณ 4 - 6 ลูก ส่วนการหมุนของแกนจะหมุนไปในทิศทางตรงข้ามกันในการสร้างแรงอัดอากาศ
กลไกภายใน rotary-screw (Lysholm) supercharger

Centrifugal superchargerใช้หลักการทำงานเหมือนเทอร์โบชาร์จเจอร์ เพียงแต่อาศัยแรงหมุนจากสายพานของเครื่องยนต์
ภาพตัดของ Centrifugal superCharger

Electric superchargerใช้กระแสไฟฟ้าในการหมุนซึ่งจะไม่ทำให้เครื่องสูญเสียพลังงาน
Vane supercharger
Wanlel rotary supercharger

ข้อดี ข้อเสีย
-------------

หากเปรียบเทียบกับระบบอัดอากาศอย่างเทอร์โบชาร์จเจอร์ ซูเปอร์ชาร์จเจอร์สามารถใช้ส่งแรงอัดได้ทันทีและไม่ทำให้อากาศที่ถูกส่งเข้าสู่ห้องเผาไหม้มีความร้อน ในด้านข้อเสียหากอาศัยแรงขับจากเครื่องยนต์จะทำให้เสียกำลังไปกับการหมุน 

ส่วนเทอร์โบชาร์จเจอร์ ต้องอาศัยแรงหมุนจากแรงดันของท่อไอเสีย และทำให้อากาศที่ส่งเข้าสู่ห้องเผามีอุณหภูมิสูง

ดูเพิ่ม
-------

* เทอร์โบชาร์จเจอร์
* Variable-geometry turbocharger
* เทอร์โบดีเซล
* Boost gauge
* History of the internal combustion engine
* Intercooler
* Jet engine
* Naturally aspirated engine
* Ram-air intake
* Turbofan
* Turbojet

อ้างอิง
-------

1. 1 2 3  "ซุปเปอร์ชาร์จเจอร์ อุปกรณ์เพิ่มความแรง". คลังข้อมูลเก่าเก็บจากแหล่งเดิมเมื่อ 2012-02-10. สืบค้นเมื่อ 2012-05-05.
2. ↑  "''"The Turbosupercharger and the Airplane Power Plant"''". Rwebs.net. 1943-12-30. สืบค้นเมื่อ 2010-08-03.

แหล่งข้อมุลอื่น
---------------

* ปั๊มลมชนิดโรตารี่สกรู
**รูปแบบการดำเนินชีวิต** (หรือเรียกทับศัพท์ว่า **ไลฟ์สไตล์**) หมายถึง วิถีการดำเนินชีวิตของบุคคล โดยที่ลักษณะของพฤติกรรมต่างๆจะเป็นตัวบ่งบอกถึง รูปแบบการดำเนินชีวิต แต่ละแบบ

พฤติกรรมในการเข้าสังคม ในการบริโภค ในการหาความบันเทิง การพักผ่อนหย่อนใจใช้เวลาว่าง และการแต่งตัว ล้วนเป็นส่วนประกอบของรูปแบบการดำเนินชีวิต รูปแบบการดำเนินชีวิตจะถูกดำเนินเป็น อุปนิสัย เป็นวิธีประจำที่กระทำสิ่งต่างๆ

อัตลักษณ์ของแต่ละบุคคล
----------------------

รูปแบบการดำเนินชีวิต โดยทั่วไปแล้วจะ บ่งบอกถึง ทัศนคติ ค่านิยม และ มุมมอง ของแต่ละบุคคล ดังนั้นรูปแบบการดำเนินชีวิต จึงมีความหมายในเชิงของอัตตาหรือตัวตน และใช้ในการสร้างสัญลักษณ์ทางวัฒนธรรมที่ประกอบกับอัตลักษณ์ของบุคคล

เส้นแบ่งระหว่างอัตลักษณ์ของบุคคลกับการทำกิจกรรมต่างๆในแต่ละวันนั้น เลือนลางลงในสังคมยุคใหม่ ยกตัวอย่าง "กรีนไลฟ์สไตล์" (green lifestyle) ที่หมายถึง การยึดถึงความเชื่อและก็มีส่วนร่วมในกิจกรรมเกี่ยวกับสิ่งแวดล้อมที่จะลดการบริโภคหรือใช้ทรัพยากรธรรมให้น้อยลง รวมถึงลดการสร้างของเสียมีพิษลงด้วย (เช่น การลดรอยเท้าคาร์บอน), และการพัฒนาสำนึกแห่งตนจากความเชื่อและการทำกิจกรรมเหล่านั้น แต่มีบางคนวิจารณ์ว่า ในสังคมยุคใหม่ ประเด็นที่สำคัญของรูปแบบการดำเนินชีวิต ก็คือ พฤติกรรมการบริโภค ที่ให้โอกาสในการสร้างและพัฒนาความเป็นตัวเองจากการบริโภคหรือใช้ผลิตภัณฑ์หรือบริการที่หลากหลาย ซึ่งผลิตภัณฑ์หรือบริการเหล่านั้นเองที่เป็นตัวบ่งบอกถึงรูปแบบการดำเนินชีวิตที่แตกต่างกัน

โฆษณาและการตลาด
---------------

ในวงการธุรกิจ รูปแบบการดำเนินชีวิตจะช่วยให้การโฆษณาและการทำตลาด สามารถเข้าถึงกลุ่มเป้าหมายได้เหมาะสม โดยการนำเสนอสินค้าและบริการที่มีลักษณะเฉพาะเข้ากับแต่ละรูปแบบ รวมถึงใช้ในสังเคราะห์วิธีที่ใช้การกระตุ้นความต้องการในแต่ละกลุ่มเป้าหมาย

รูปแบบการดำเนินชีวิตจะเกี่ยวข้องกับปัจจัยต่างๆ เช่น อุปนิสัย ทัศนคติ รสนิยม ค่านิยมทางศีลธรรม ฐานะทางเศรษฐกิจ และอื่นๆ

อ้างอิง
-------

1. ↑  Spaargaren, G. and B. VanVliet. 2000. ‘Lifestyle, Consumption and the Environment: The Ecological Modernisation of Domestic Consumption.’ Environmental Politics. 9(1): 50-75.
2. ↑  Giddens, A. 1991. Modernity and self-identity: self and society in the late modern age. Cambridge: Polity Press.
3. ↑   Ropke, I. 1999. ‘The Dynamics of Willingness to Consume. Ecological Economics. 28: 399-420.
***แม็กซิม*** (อังกฤษ: Maxim) เป็นนิตยสารสำหรับผู้ชายที่มีจำหน่ายหลายประเทศ ออกจำหน่ายในสหราชอาณาจักรใน ค.ศ. 1995 แต่บริษัทตั้งอยู่ที่นิวยอร์กตั้งแต่ ค.ศ. 1997 และสิ่งที่ดึงดูดผู้อ่านคือภาพถ่ายนักแสดงหญิง นักร้อง และนางแบบ ที่อาชีพการงานกำลังรุ่งเรือง *แม็กซิม*นิตยสารเป็นนิตยสารวิถีชีวิตผู้ชายอายุน้อยที่ขายดีที่สุดในสหรัฐอเมริกา มีผู้อ่านเกือบ 9 ล้านคนต่อเดือน แม็กซิมดิจิทัลมียอดผู้ชมมากกว่า 4 ล้านคน นิตยสาร*แม็กซิม*ตีพิมพ์ 16 รุ่น วางจำหน่ายใน 75 ประเทศทั่วโลก

ในวันที่ 27 กุมภาพันธ์ ค.ศ. 2014 แม็กซิมถูกนักลงทุน ซาร์ดาร์ บิกลารี ซื้อกิจการไป เขาเป็นผู้ก่อตั้งบริษัทบิกลารีโฮลดิงส์ และบิกลารีแคปืตอล ในนามเจ้าของคนใหม่ เขาให้ความเห็นว่า "เราวางแผนสร้างธุรกิจที่มีหลายมิติ โดยกระตุ้นกำลังผู้อ่านและผู้ชม" 

ในฉบับประจำเดือนเดือนกันยายน ค.ศ. 2015 บุคคลบนปกนิตยสารคือ อิดริส เอลบา เป็นครั้งแรกที่นิตยสาร*แม็กซิม*ไม่ได้ใช้ผู้หญิงขึ้นปก

อ้างอิง
-------

1. ↑  "Maxim Magazine Names Kate Lanphear Editor in Chief". *WWD*. สืบค้นเมื่อ 2014-09-11.
2. ↑  "eCirc for Consumer Magazines". Alliance for Audited Media. June 30, 2013. สืบค้นเมื่อ November 15, 2013.
3. ↑  Hyland, Véronique (2015-08-04). "Idris Elba Makes Men's History, Covers Maxim". *New York Magazine*.
ภูมิภาคที่ใช้ภาษาเยอรมันเป็นภาษาแม่ภายในอาณาเขตของประเทศเช็กเกียปัจจุบัน (สีแดง) ซึ่งในช่วงระหว่างสงครามโลกครั้งที่หนึ่งและสองมักถูกเรียกขานว่า *ซูเดเทินลันท์*
การแบ่งเขตปกครองดินแดนซูเดเทินลันท์ของนาซีเยอรมนี
**ซูเดเทินลันท์** (เยอรมัน: *Sudetenland*; เช็กและสโลวัก: *Sudety*; โปแลนด์: *Kraj Sudetów*) คือชื่อดินแดนในภาษาเยอรมัน (และถูกใช้ในภาษาอังกฤษในช่วงครึ่งแรกของคริสต์ศตวรรษที่ 20) ที่ใช้หมายถึงอาณาเขตทางตอนเหนือ ใต้ และตะวันตก ของเชโกสโลวาเกีย อันเป็นบริเวณที่ประชากรเชื้อสายเยอรมันและใช้ภาษาเยอรมันเป็นภาษาแม่อาศัยอยู่จำนวนมาก โดยเฉพาะเขตปกครองที่ติดชายแดนอย่าง โบฮีเมีย โมราเวีย และส่วนของไซลีเซียซึ่งตั้งอยู่ในอาณาเขตของเชโกสโลวาเกีย ซึ่งในขณะนั้นเป็นดินแดนส่วนหนึ่งของออสเตรียไปจนกระทั่งสงครามโลกครั้งที่หนึ่งสิ้นสุดลง

*ซูเดเทินลันท์* เป็นการสมาสคำในภาษาเยอรมันระหว่าง *ลันท์* ซึ่งหมายถึงประเทศหรือดินแดน กับคำว่า *ซูเดเทิน* ซึ่งเป็นชื่อภาษาเยอรมันของเทือกเขาซูเดเทส (Sudetes) ที่ทอดตัวยาวตามแนวเขตแดนทางตอนเหนือของสาธารณรัฐเช็กและไซลีเซียล่าง (Lower Silesia; ปัจจุบันเป็นส่วนหนึ่งของโปแลนด์) อย่างไรก็ตามซูเดเทินลันท์เป็นคำที่ใช้หมายถึงดินแดนส่วนที่เลยไปจากแนวเทือกเขาดังกล่าวไปมากพอสมควร

ในประวัติศาสตร์ไม่ปรากฎคำว่า *ซูเดเทินลันท์* ไปจนกระทั่งช่วงต้นคริสต์ศตวรรษที่ 20 และไม่เป็นที่รู้จักหรือใช้กันอย่างแพร่หลายไปจนกระทั่งสงครามโลกครั้งที่หนึ่งสิ้นสุดลง เมื่อจักรวรรดิออสเตรีย-ฮังการีของชาวเยอรมันล่มสลาย ส่งผลให้เกิดการแตกกระจายออกเป็นรัฐต่าง ๆ มากมาย ชาวเยอรมันซูเดเทินที่อาศัยอยู่แต่ดั้งเดิมจึงกลายเป็นชาวเยอรมันผลัดถิ่นในประเทศใหม่อย่างเชโกสโลวาเกียไปโดยปริยาย ต่อมาคำนี้มีความสำคัญมากขึ้นจากวิกฤตการณ์ซูเดเทิน (Sudeten crisis) ปี ค.ศ. 1938 เมื่อนาซีเยอรมนีเรียกร้องให้มีการผนวกรวมดินแดนซูเดเทินลันท์เข้ากับเยอรมนี และหลังจากนั้นนาซีเยอรมนีได้เข้ายึดครองดินแดนโดยอาศัยเงื่อนไขที่ได้ลงนามไว้ในความตกลงมิวนิก อย่างไรก็ตามหลังจากสงครามโลกครั้งที่สองสิ้นสุดลงและได้มีการรื้อฟื้นประเทศเชโกสโลกวาเกียขึ้นมาใหม่ ชาวเยอรมันซูเดเทินส่วนมากถูกขับไล่ออกจากดินแดนดังกล่าว ส่งผลให้ปัจจุบันเหลือเพียงแต่ประชากรส่วนมากที่ใช้ภาษาเช็กเป็นภาษาแม่อาศัยอยู่เท่านั้น

ภูมิภาคของสาธารณรัฐเช็กในปัจจุบันที่เคยเป็นดินแดนซูเดเทินลันท์ในอดีต ได้แก่ เขตคาร์ลอวีวารี เขตลีเบเรซ เขตออลอโมตซ์ เขตมอเรเวีย-ไซลีเชีย และเขตอูสตีนาดลาเบม
**Maxima** เป็น ซอฟต์แวร์เสรี เพื่องาน computer algebra system (CAS) พัฒนาขึ้นด้วยภาษา common lisp โดยอิงจาก Macsyma รุ่นปีคศ. 1982 โดย Maxima ใช้ GNU General Public License และทำงานบนแพลตฟอร์มแบบ POSIX เช่น Mac OS X, Unix, BSD และ Linux รวมถึง Microsoft Windows

**Maxima** สามารถใช้ gnuplot ในการพลอตกราฟทั้งสองและสามมิติ

ตัวอย่างการใช้งาน
-----------------

การใช้ *solve( )* เพื่อแก้สมการ

```
solve(h^2 + (x/2)^2 = l^2, h)

```

จะได้

{\displaystyle \left[h=-{{\sqrt {4\,l^{2}-x^{2}}} \over {2}},h={{\sqrt {4\,l^{2}-x^{2}}} \over {2}}\right]}

  

นอกจากนี้ยังใช้สร้างผลลัพธ์ให้ TeX ได้ด้วย *tex( )* เช่น

```
tex(integrate(f(x,y),y,g(x),h(x)))

```

จะได้

```
$$\int\_{g\left(x\right)}^{h\left(x\right)}{f\left(x , y\right)\;dy} $$

```

ซึ่งนอกจากจะนำไปใช้ใน LaTeX แล้วยังสามารถนำไปใช้ร่วมกับ **<math>** ของ MediaWiki และจะให้ผลดังนี้

{\displaystyle \int \_{g\left(x\right)}^{h\left(x\right)}{f\left(x,y\right)\;dy}}

ดูเพิ่ม
-------

* maxima.sourceforge.net เว็บไซต์ทางการ
* Mathematica
* Computer Algebra System (CAS)
**สีม่วง**: ประเทศที่รูปีเป็นสกุลเงินราชการ   
  อินเดีย, อินโดนีเซีย, มัลดีฟส์, Mauritius, เนปาล, ปากีสถาน, เซเชลส์, ศรีลังกา    
 **สีส้ม**: ประเทศที่รูปีสามารถใช้ได้โดยไม่ผิดกฎหมาย legal tender   
  รูปีอินเดีย: ภูฏาน, เนปาล, ซิมบับเว    
  รูปียะฮ์: ติมอร์ตะวันออก 
**รูปี** (อังกฤษ: rupee; ฮินดี: रूपया) เป็นหน่วยเงินตราของประเทศอินเดีย สัญลักษณ์ที่นิยมใช้ทั่วไปแทนรูปี ก็คือ Rs หรือ ₨ ส่วนรหัส ISO 4217 สำหรับรูปีของอินเดีย คือ INR

ในหลายท้องที่ของอินเดีย เรียกเงินรูปีว่า รูปี (rupee), รูปะเย (rupaye), รูไบ (rubai) หรือ รูปยะกัม (rupyakam) ซึ่งมาจากภาษาสันสกฤต รูปฺยกมฺ (เทวนาครี : रूप्यकम्) คำว่า เราปฺย หมายถึง โลหะเงิน ; รูปฺยกมฺ หมายถึง (เหรียญ)เงิน แต่ในภาษาเบงกอล และอัสสัม (พูดในแคว้นอัสสัม ตรีปุระ และเบงกอลตะวันตก) เรียกรูปี ว่า ตะคะหรือตรา (taka, tara) ใช้สัญลักษณ์ ৳ และเขียนบนธนบัตรของอินเดียด้วย

สกุลเงินรูปีนั้น เป็นสกุลเงินที่ใช้กันมาตั้งแต่ยุคพุทธกาลแล้ว โดยในครั้งนั้นออกเสียงว่า รูปะยะ แล้วจึงเพี้ยนมาเป็น รูปี เช่นในปัจจุบัน และสันนิษฐานว่าคำว่า รูปี นั้น เป็นที่มาของคำว่า เบี้ย ที่หมายถึง เงิน ในภาษาไทยอีกด้วย จากพระไตรปิฎก รูปิยะ = เงิน มีที่มา จาก ชาวบ้าน ถวาย เงิน ให้ เวยยาวัจกร เพื่อ ทำหน้าที่ จับจ่าย แทนพระสงฆ์ คำว่า รูปิยะ แปลว่า เงิน ซึ่ง ออกเสียง ใกล้เคียง กับ คำว่า รูปี

รายชื่อประเทศที่ใช้สกุลเงินรูปี
-------------------------------

* อินเดีย: รูปีอินเดีย (INR)
* อินโดนีเซีย: รูปียะฮ์อินโดนีเซีย (IDR)
* มัลดีฟส์: รูฟียาห์มัลดีฟส์ (MVR)
* มอริเชียส: รูปีมอริเชียส (MUR)
* เนปาล: รูปีเนปาล (NPR)
* ปากีสถาน: รูปีปากีสถาน (PKR)
* เซเชลส์: รูปีเซเชลส์ (SCR)
* ศรีลังกา: รูปีศรีลังกา (LKR)

อ้างอิง
-------

1. ↑  คอลัมน์ Aqua Pets โดย จอม สมหวัง ปัทมคันธิน "สุดยอดแฟนพันธุ์แท้เปลือกหอย 2 สมัย" หน้า 107 นิตยสาร Aquarium Biz Vo.1 issue 6 ฉบับเดือนธันวาคม 2010
ลักษณะของแมมเมินที่ถูกอธิบายไว้ในหนังสือ *นิรยภูมินุกรม*
**แมเมิน** (อังกฤษ: mammon) หรือในภาษาฮีบรูว่า **มัมโมน** (ฮีบรู: ממון) เป็นศัพท์ปรากฎในคัมภีร์ไบเบิลภาคพันธสัญญาใหม่ มีความหมายถึงเงิน สมบัติพัสถาน หรือสิ่งใดก็ตามที่แสดงถึงความมั่งคั่ง แต่ในสมัยกลาง แมเมินกลายเป็นตัวตนหนึ่งในฐานะเทพแห่งวัตถุสิ่งของ และบางครั้งก็ว่าเขาเป็นหนึ่งในเจ็ดเจ้านรกโดยถือเป็นตัวตนที่สะท้อน "โลภะ" อันเป็นหนึ่งในบาปเจ็ดประการ กวีชาวอังกฤษอย่างจอห์น มิลตัน เคยอธิบายไว้ในงานเขียนของเขาว่าแมเมินเป็นเทพตกสวรรค์ซึ่งให้ค่าสมบัติทางโลกเหนือสิ่งอื่นใด หนังสือนิรยภูมินุกรมระบุว่าแมเมินเป็นทูตจากนรกประจำประเทศอังกฤษ

อ้างอิง
-------

1. ↑  *The Catholic Encyclopedia: An International Work of Reference on the Constitution, Discipline, Doctrine, and History of the Catholic Church*, C. G. Herbermann, E. A. Pace, C. B. Pallen, T. J. Shahan, and J. J. Wynne, editors, pg. 580, "Mammon" by Hugh Pope. The Encyclopedia Press, New York, 1913.
2. ↑  de Plancy, J. Collin (2015). *Infernal Dictionary Deluxe Edition*. Abracax House. p. 764. ISBN 0997074515.
**โหด เลว ดี 3** (อังกฤษ: A Better Tomorrow III, A Better Tomorrow 3: Love & Death in Saigon; จีน: 英雄本色3-夕陽之歌; พินอิน: *Yīngxióng běnsè sān – xīyáng zhī gē*) ภาพยนตร์แอ็คชั่นสัญชาติฮ่องกง ในปี ค.ศ. 1989

เนื้อเรื่อง
-----------

ไซง่อน ในปี ค.ศ. 1974 ท่ามกลางสงครามเวียดนาม มาร์ค หนุ่มชาวจีนเดินทางจากฮ่องกงมาถึงที่นี่ เพื่อตามหาญาติห่าง ๆ ที่ชื่อ อาหมั่น และพ่อ เพื่อกลับฮ่องกง อาหมั่นถูกจับเข้าคุกเพราะทำพาสปอร์ตปลอม ทั้งหมดได้รับการช่วยเหลือจาก เชา ไหวกิป หญิงสาวผู้กว้างขวาง แต่ก็ถูกตามรังควาญจาก บอง นายพลทหารเวียดนามอยู่ตลอด ทั้งมาร์ค และอาหมั่น ได้พัฒนาความสัมพันธ์กับไหวกิป ไหวกิปรักมาร์ค แต่มาร์คกลับสนับสนุนให้อาหมั่นเป็นคู่กับเธอ

เมื่อทั้งหมดกลับไปฮ่องกง โห่ ฉางชิง นักธุรกิจลูกครึ่งญี่ปุ่นอดีตแฟนของไหวกิปที่หายตัวไป 3 ปี ได้ปรากฏตัวขึ้น อาโห่ได้ตามมารังควาญอาหมั่นและพ่อ จนเสียชีวิต และบีบบังคับให้อาหมั่นและมาร์คออกจากฮ่องกงไป ทั้งหมดจึงกลับไปเวียดนามอีกครั้ง ก่อนไซง่อนแตก ที่นั่นจึงเป็นสถานที่ตัดสินกันด้วยความสัมพันธ์ของคนทั้ง 3 ระหว่างความรัก, ดี, เลว และโหด

นักแสดง
-------

* โจว เหวินฟะ...มาร์ค
* เหลียง เจียฮุย...อาหมั่น
* เหมย ยั่นฟาง ...เชา ไหวกิป
* ซะบุโระ โทะคิโตะ...โห่ ฉางชิง/ทานากะ

เบื้องหลัง
----------

*A Better Tomorrow III* เป็นภาพยนตร์แอ็คชั่นในปี ค.ศ. 1989 จากการกำกับและอำนวยการสร้างของ ฉีเคอะ ถือเป็นภาคสุดท้ายและภาคจบของภาพยนตร์ไตรภาค *A Better Tomorrow* ที่ประสบความสำเร็จอย่างมากก่อนหน้านั้น

โดยที่ในภาคนี้ เนื้อหาไม่ได้มีส่วนเกี่ยวข้องใด ๆ กับ 2 ภาคก่อนหน้านี้ แต่ไปมีเนื้อหาเป็นฉากหลังของสงครามเวียดนาม ในปี ค.ศ. 1974 แทน แม้จะมี โจว เหวินฟะ นักแสดงนำใน 2 ภาคก่อนหน้านั้นมารับบทซึ่งเสมือนเป็นบทเดิมอีก อีกทั้งตัวผู้กำกับฯก็ไม่ได้เป็น จอห์น วู เหมือน 2 ภาคแรก หากแต่เป็นฉีเคอะ ซึ่งเป็นผู้อำนวยการสร้างมาทำหน้าที่นี้เอง ทั้งนี้เพราะ ก่อนหน้านั้น ทั้ง 2 เกิดผิดใจกัน จอห์น วู จึงแยกไปสร้าง *Bullet in the Head* แทน ซึ่งออกฉายในปีเดียวกันและมีสงครามเวียดนามเป็นฉากหลังเช่นเดียวกัน

สำหรับเรื่องนี้ ตัวภาพยนตร์ได้รับคำชมไปเพียงแค่ 5.8 ดาวเท่านั้น จากทั้งหมด 10 ดาว นับว่าน้อยที่สุดในภาพยนตร์ไตรภาคชุดนี้

อ้างอิง
-------

1. 1 2 3  จาก IMDb
2. ↑  Bullet in the Head – กอดคอกันไว้ อย่าให้ใครเจาะกะโหลก (1990, John Woo)

แหล่งข้อมูลอื่น
---------------

* *โหด เลว ดี 3* ที่ออลมูวี
* *โหด เลว ดี 3* ที่รอตเทนโทเมโทส์
**My Best Friend** (ฝรั่งเศส: *Mon meilleur ami*) ภาพยนตร์ฝรั่งเศส ออกฉายในปี ค.ศ. 2006 นำแสดงโดย แดเนียล ออเทล, ดานี บูน กำกับการแสดงโดย ปาทริก ลีโคนต์

เนื้อเรื่อง
-----------

ฟรองซัวร์ (แดเนียล ออเทล) นายหน้าค้าศิลปะวัยกลางคนชาวปารีส ไม่รู้ตัวมาก่อนว่าใคร ๆ ก็ต่างปฏิเสธตัวเขา เพราะเขาเป็นคนที่เย็นชา ไม่มีมิตรภาพ ฟรองซัวร์จึงท้าพนันกับ แคทเธอรีน (จูลี่ กาเยต) หุ้นส่วนสาวว่า ภายใน 10 วัน เขาจะต้องหาเพื่อนสนิทให้ได้ ฟรองซัวร์มีลูกสาววัยรุ่นคนหนึ่งที่ไม่ถูกกับเขาอย่างรุนแรง ชื่อ หลุยส์ (จูลี่ ดูราน) หลุยส์เป็นโรคแพ้ฝุ่นอย่างรุนแรง แต่ก็ไม่ยอมไปรักษา ฟรองซัวร์ชนะประมูลแจกันใบหนึ่งยุคกรีกโบราณได้ ที่มีภาพวาดของอคิลลีสกับเปโตรคัส แม้จะมีคนมาติดต่อขอซื้อกับเขาด้วยราคาที่สูง แต่ก็ไม่ขาย เพื่อที่จะเอาชนะ

วันหนึ่ง ฟรองซัวร์ได้นั่งแท็กซี่ คนขับเป็นคนอัธยาศัยดีและมีความรู้รอบตัวอย่างดีเยี่ยมชื่อ บรูโน่ (ดานี บูน) บรูโน่ใฝ่ฝันอยากจะออกเกมโชว์รายการ เกมเศรษฐี มาตั้งแต่เด็ก แต่ก็ไม่มีโอกาส เพราะเขาฉลาดเกินไป แรกเริ่มฟรองซัวร์รำคาญบรูโน่ แต่แล้วหลังจากได้สังเกตว่าบรูโน่เป็นคนที่เข้ากับคนอื่นได้ง่าย ใคร ๆ ก็ชอบเขา ฟรองซัวร์จึงขอให้บรูโน่สอนวิธีการเข้าหาผู้คนให้ จึงเป็นจุดเริ่มต้นของมิตรภาพระหว่างทั้งสอง แต่ฟรองซัวร์ก็หักหลังบรูโน่ด้วยการหลอกเขา เพื่อเพียงที่จะเอาชนะพนันแคทเธอรีน ทำให้บรูโน่เสียใจเป็นอย่างมาก เพราะในอดีตเขาเคยถูกเพื่อนรักหักหลังแบบนี้มาแล้ว ฟรองซัวร์จึงแก้ตัว ด้วยการจัดการให้บรูโน่ได้ออกรายการเกมเศรษฐี

การทำใหม่
---------

เวส แอนเดอร์สัน ผู้กำกับชาวอเมริกันได้สนใจที่จะนำบทภาพยนตร์เรื่องนี้กลับมาสร้างใหม่ โดยเริ่มในปี ค.ศ. 2009

อ้างอิง
-------

1. ↑  "Film File Europe | Production profile". คลังข้อมูลเก่าเก็บจากแหล่งเดิมเมื่อ 2007-10-09. สืบค้นเมื่อ 2011-08-10. เก็บถาวร 2007-10-09 ที่ เวย์แบ็กแมชชีน
2. ↑  "Wes Anderson finds 'My Best Friend'". คลังข้อมูลเก่าเก็บจากแหล่งเดิมเมื่อ 2011-08-26. สืบค้นเมื่อ 2011-08-11.
3. ↑  Wes Anderson's Latest Script Called, 'The Rosenthaler Suite' Aka His Adaptation of 'My Best Friend'

แหล่งข้อมูลอื่น
---------------

* *My Best Friend* ที่อินเทอร์เน็ตมูวีเดตาเบส